CELEX: 22014D0152
Language: sl
Date: 2014-06-27 00:00:00
Title: Sklep Skupnega odbora EGP št. 152/2014 z dne 27. junija 2014 o spremembi Priloge XV (Državna pomoč) k Sporazumu EGP

27.11.2014   
            
            
               SL
            
            
               Uradni list Evropske unije
            
            
               L 342/63
            
         SKLEP SKUPNEGA ODBORA EGP
   št. 152/2014
   z dne 27. junija 2014
   o spremembi Priloge XV (Državna pomoč) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (1) je treba vključiti v Sporazum EGP.
            
         
               (2)
            
            
               Uredba (EU) št. 651/2014 z učinkom od 1. julija 2014 razveljavlja Uredbo Komisije (ES) št. 800/2008 (2), ki je vključena v Sporazum EGP in jo je zato treba razveljaviti v okviru Sporazuma EGP z učinkom od 1. julija 2014.
            
         
               (3)
            
            
               Prilogo XV k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo v točki 1j (Uredba Komisije (ES) št. 800/2008) Priloge XV k Sporazumu EGP se z učinkom od 1. julija 2014 nadomesti z naslednjim:
   „32014 R 0651: Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L 187, 26.6.2014, str. 1).
   Za namene tega sporazuma se določbe Uredbe uporabljajo z naslednjimi prilagoditvami:
   
               (a)
            
            
               izraz ‚člen 107(1) Pogodbe‘ se glasi ‚člen 61(1) Sporazuma EGP‘;
            
         
               (b)
            
            
               izraz ‚člena 107 in 108 Pogodbe‘ se glasi ‚člena 61 in 62 Sporazuma EGP‘;
            
         
               (c)
            
            
               izraz ‚člen 107(3) Pogodbe‘ se glasi ‚člen 61(3) Sporazuma EGP‘;
            
         
               (d)
            
            
               izraz ‚člen 107(3)(a) Pogodbe‘ se glasi ‚člen 61(3)(a) Sporazuma EGP‘;
            
         
               (e)
            
            
               izraz ‚člen 107(3)(c) Pogodbe‘ se glasi ‚člen 61(3)(c) Sporazuma EGP‘;
            
         
               (f)
            
            
               v zvezi z državami Efte se izraz ‚člen 108(3) Pogodbe‘ glasi ‚člen 1(3) dela 1 Protokola 3 k Sporazumu o nadzornem organu in sodišču‘;
            
         
               (g)
            
            
               izraz ‚združljiv z notranjim trgom‘ se glasi ‚združljiv z delovanjem Sporazuma EGP‘;
            
         
               (h)
            
            
               izraz ‚država članica‘ se glasi ‚država članica EU ali država Efte‘; izraz ‚države članice‘ se glasi ‚države članice EU ali države Efte‘;
            
         
               (i)
            
            
               izraz ‚Komisija‘ se glasi ‚pristojni nadzorni organ, kakor je opredeljen v členu 62 Sporazuma EGP‘;
            
         
               (j)
            
            
               izraz ‚s seznama v Prilogi I k Pogodbi‘ se glasi ‚s seznama v Dodatku k tej prilogi in vključene v področje uporabe Sporazuma EGP‘;
            
         
               (k)
            
            
               izraz ‚ki so registrirane v Uniji‘ se glasi ‚ki so registrirane na ozemlju, ki je zajeto v Sporazum EGP‘;
            
         
               (l)
            
            
               izraz ‚finančna sredstva Unije‘ se glasi ‚finančna sredstva Unije ali EGP‘;
            
         
               (m)
            
            
               izraz ‚prava Unije‘ se glasi ‚Sporazuma EGP‘;
            
         
               (n)
            
            
               Sklicevanja na zakonodajo Unije ne pomenijo, da morajo države Efte upoštevati zakonodajo Unije, če ta ni bila vključena v Sporazum.“
            
         Člen 2
   Besedilo Uredbe (EU) št. 651/2014 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 28. junija 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (3).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 27. junija 2014
      
         
            Za Skupni odbor EGP
         
         
            Predsednik
         
         Gianluca GRIPPA
      
   
   
      (1)  UL L 187, 26.6.2014, str. 1.
   
      (2)  UL L 214, 9.8.2008, str. 3.
   
      (3)  Navedena ni nobena ustavna zahteva.